CELEX: 31991R0558
Language: el
Date: 1991-03-07 00:00:00
Title: Κανονισμός (ΕΟΚ) αριθ. 558/91 της Επιτροπής της 7ης Μαρτίου 1991 για την τροποποίηση του κανονισμού (ΕΟΚ) αριθ. 1495/80 περί των εκτελεστικών διατάξεων ορισμένων ρυθμίσεων του κανονισμού (ΕΟΚ) αριθ. 1224/80 του Συμβουλίου περί της δασμολογικής αξίας των εμπορευμάτων

Avis juridique important

|

31991R0558

Κανονισμός (ΕΟΚ) αριθ. 558/91 της Επιτροπής της 7ης Μαρτίου 1991 για την τροποποίηση του κανονισμού (ΕΟΚ) αριθ. 1495/80 περί των εκτελεστικών διατάξεων ορισμένων ρυθμίσεων του κανονισμού (ΕΟΚ) αριθ. 1224/80 του Συμβουλίου περί της δασμολογικής αξίας των εμπορευμάτων  

Επίσημη Εφημερίδα αριθ. L 062 της 08/03/1991 σ. 0024 - 0024

ΚΑΝΟΝΙΣΜΟΣ ( ΕΟΚ ) αριθ . 558/91 ΤΗΣ ΕΠΙΤΡΟΠΗΣ  της 7ης Μαρτίου 1991  για την τροποποποίηση του κανονισμού ( ΕΟΚ ) αριθ . 1495/80 περί των εκτελεστικών διατάξεων ορισμένων ρυθμίσεων του κανονισμού ( ΕΟΚ ) αριθ . 1224/80 του Συμβουλίου περί της δασμολογικής  αξίας των εμπορευμάτωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 1224/80 του Συμβουλίου της 28ης Μαΐου 1980 περί της δασμολογικής αξίας των εμπορευμάτων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 4046/89 ( 2 ), και ιδίως το άρθρο 19 παράγραφος 1 στοιχείο β ),  Εκτιμώντας :  ότι ο κανονισμός ( ΕΟΚ ) αριθ . 1495/80 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 220/85 ( 4 ), θέσπισε εκτελεστικές διατάξεις ορισμένων ρυθμίσεων του κανονισμού ( ΕΟΚ ) αριθ . 1224/80 για να εξασφαλίσει την ομοιόμορφη  εφαρμογή τους -  ότι το άρθρο 10 του κανονισμού ( ΕΟΚ ) αριθ . 1224/80 δεν προσδιορίζει την προθεσμία που θα δώσουν οι τελωνειακές αρχές στα ενδιαφερόμενα άτομα ή επιχειρήσεις για να παράσχουν πληροφορίες ή/και έγγραφα ότι, ως εκ τούτου, η συμπεριφορά των τελωνειακών αρχών  σχετικά με αυτό το θέμα ποικίλλει αισθητά από το ένα κράτος μέλος στο άλλο -  ότι η χορήγηση πολύ μεγάλων προθεσμιών ενδέχεται να καθυστερήσει την είσπραξη των οφειλόμενων δασμών -  ότι είναι αναγκαίο να εξασφαλιστεί η ομοιόμορφη εφαρμογή του προαναφερθέντος άρθρου 10 και να εγκριθούν για το σκοπό αυτό εκτελεστικές διατάξεις που θα αποκλείουν, στο μέτρο του δυνατού, κάθε διαφορετική μεταχείριση των ενδιαφερεομένων ατόμων ή  επιχειρήσεων καθώς και κάθε μη αιτιολογημένη καθυστέρηση της είσπραξης των δασμών -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής της Δασμολογιτέας Αξίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Στον κανονισμό ( ΕΟΚ ) αριθ . 1495/80 παρεμβάλλεται το ακόλουθο άρθρο 11α :  "Άρθρο 11α  1 . Κατά τον καθορισμό της προθεσμίας που αναφέρεται στο άρθρο 10 παράγραφος 1 του κανονισμού ( ΕΟΚ ) αριθ . 1224/80, οι τελωνεικές αρχές λαμβάνουν υπόψη την ιδιαίτερη φύση των πληροφοριών ή/και των εγγράφων που θα προσκομιστούν . Όταν κατά την αποδοχή μιας  διασάφησης λείπουν στοιχεία ή έγγραφα, η προθεσμία που δίνεται για την προσκόμισή τους αντιστοιχεί, σε γενικές γραμμές, στην προθεσμία που προβλέπεται από τις κοινοτικές διατάξεις για τη θέση σε ελεύθερη κυκλοφορία των εμπορευμάτων .  2 . Οι τελωνειακές αρχές μπορούν, στο μέτρο που αποδεικνύεται αναγκαίο, να παρατείνουν την προθεσμία που καθορίστηκε προηγουμένως . Η συνολική περίοδος που χορηγείται πρέπει να λαμβάνει υπόψη τις ισχύουσες προθεσμίες παραγραφής ."  Άρθρο 2  Ο παρών κανονισμός αρχίζει να ισχύει την 1η Ιουλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 7 Μαρτίου 1991 . Για την Επιτροπή  Christiane SCRIVENER  Μέλος της Επιτροπής  ( 1 ) ΕΕ αριθ . L 134 της 31 . 5 . 1980, σ . 1 . ( 2 ) ΕΕ αριθ . L 388 της 30 . 12 . 1989, σ . 24 . ( 3 ) ΕΕ αριθ . L 154 της 21. 6 . 1980, σ . 14 . ( 4 ) ΕΕ αριθ . L 25 της 30 . 1 . 1985, σ . 7 .